**SA-AL Køleteknik ApS bliver Nordic Climate Groups første opkøb i Danmark**

NORDISK Climate Group udvider sine aktiviteter til Danmark ved at opkøbe SA-AL Køleteknik med hovedkontor i Århus. Med dette opkøb styrker Nordic Climate Group, der har aktiviteter i Sverige, Norge og Finland, sin position som Nordens førende installations­virksomhed inden for køle-, varme- og energiløsninger. SA-AL Køleteknik tilfører stor kompetence og en stærk markedsposition inden for dagligvaresektoren til koncernen. Nordic Climate Group, der blev grundlagt i 2021, har i dag en omsætning på 3,2 mia. svenske kroner, omkring 1.100 medarbejdere og 70 lokale afdelinger. Overtagelsen er betinget af de danske konkurrencemyndigheders godkendelse.

SA-AL Køleteknik, der blev grundlagt i 1994, er Danmarks førende leverandør af køleteknik til dagligvarebutikker. Virksomheden tilbyder installation, vedligeholdelse og reparation af køleanlæg via sine afdelinger i Århus, Ålborg og Kolding. Virksomheden har en omsætning på omkring 120 mio. danske kroner og 55 medarbejdere.

- Jeg er meget tilfreds med, at SA-AL bliver en del af Nordic Climate Group. Vi har nogle fantastiske medarbejdere, og sammen er vi nået langt. Med Nordic Climate Group ser vi nu fremad og vil sammen tage det næste skridt i Danmark. Ved vores valg af partner har vi især eftersøgt professionalisme og en fremdrift med fokus på bæredygtighed. Der har været flere potentielle købere på banen, men vi var ikke i tvivl om at Nordic Climate Group var dem vi gerne ville ende ud med. Med vores nye kolleger i nabolandene ser vi gode muligheder for at udveksle erfaringer og påbegynde et godt samarbejde, udtaler Rune Høyer, adm. direktør, SA-AL.

Grundlaget for Nordic Climate Groups aktiviteter er en stærk lokal markedsposition. Det betyder, at SA-AL Køleteknik lige som de andre selskaber i koncernen arbejder videre med sit lokale varemærke, at de tidligere ejere fortsætter i de samme roller, og at de nuværende aktiviteter inklusive kundeopgaver prioriteres højest.

- Vores første skridt i Danmark er af stor betydning for Nordic Climate Groups ekspansion. Det føles derfor helt rigtigt, at SA-AL bliver den platform, vi bygger videre på. Vi kunne ikke have fået en bedre start, fortæller Fredrik Gren, adm. direktør, Nordic Climate Group. Desuden sætter vi pris på SA-AL's imponerende evne til at håndtere dagligvaremarkedet. Her er der grundlag for værdifulde erfaringsudvekslinger.

Nordic Climate Group har fokus på at hjælpe sine kunder med at minimere deres klimaaftryk og maksimere deres energieffektivitet. Det er planen fortsat at opbygge en førende virksomhed i Nordeuropa med stærk vækst, både organisk og gennem yderligere opkøb. Modellen bygger på iværksætterånd, decentraliserede virksomhedsenheder med samarbejde inden for drift/opkøb, personaleuddannelse og deling af teknisk knowhow.

**Yderligere oplysninger fås ved at kontakte:**

Fredrik Gren, adm. direktør, Nordic Climate Group.
fredrik.gren@nordicclimategroup.se

Tlf.: +46 705 116 499

Rune Høyer, adm. direktør, SA-AL Køleteknik

rh@koleteknik.dk

Tlf.: 86 30 07 26   Direkte: 26 39 62 39

**Om Nordic Climate Group**
Nordic Climate Group er en førende aktør inden for køle- og varmesystemer samt energieffektive installationer med en målsætning om at være et forbillede inden for bæredygtige klimaløsninger. Vi tager et helhedsansvar lige fra idé, projektering, installation og leverance til vedligeholdelse og service. Koncernen blev grundlagt i 2021 og består af omkring 70 lokale afdelinger med i alt ca. 1.100 medarbejdere. Nordic Climate Group er ejet af en bred gruppe af iværksættere og medarbejdere samt Altor Fund V.